L'audiovisual valencià es reivindica i s'uneix per a fer crítica social | L'Accent - Informació i comunicació popular dels Països Catalans\nEl sector audiovisual valencià ha estat, sens dubte, una de les víctimes de l’esfondrament de Ràdiotelevisió Valenciana (RTVV). La fallida econòmica després d’anys d’una gestió econòmica calamitosa no ha acabat només amb un expedient de regulació d’ocupació que ha afectat bona part dels treballadors de la ràdio i la televisió públiques del País Valencià, sinó que ha arrossegat en la seua caiguda productores i empreses de doblatge que tenien en l’ens públic el seu principal (o únic) client.\nEnmig d’aquest panorama, un grup de professionals del sector que estaven aturats va decidir fa un any engegar el projecte col·lectiu Tots a una veu, una pel·lícula col·lectiva que té per títol un vers de l’himne oficial de la Comunitat Autònoma Valenciana i que està composta per deu curtmetratges crítics amb la situació econòmica, social i política del País Valencià. L’estrena tingué lloc el passat 12 de setembre a l’Octubre Centre de Cultura Contemporània de València.\n“Volíem continuar fent el que sabem fer, treballant, si bé no ho hem fet en les condicions ideals”, explica Guadalupe Sáez, una de les seues impulsores. Tots a una veu s’ha realitzat en molt poc de temps, sense cap tipus d’ajuda pública i la gent que hi ha participat -entre ells moltes cares conegudes del teatre i la televisió- ho ha fet de manera gratuïta, per la qual cosa tos els passis que se’n facen seran de bades.\n“Hi ha gent que porta molts anys fent crítica social [al País Valencià] des de sectors com la literatura o el teatre, amb obres de molta qualitat com Zero responsables -sobre l’accident del metro de València- o Valèntia (vegeu L’ACCENT 236)”, assegura Sáez. Ara arriba el torn del sector audiovisual que, tot i les precaucions d’aquesta guionista i dramaturga (“no sé si podrem fer-ho tan bé com s’ha fet en el teatre”), amb Tots a una veu segueix la mateixa línia de denúncia política de la realitat valenciana.\nLes històries que conten els diferents curts -majoritàriament en castellà- són ben variades i l’únic punt en comú és la crítica: hi ha la crisi familiar que pateix una consellera de Cultura que es veu obligada per la normativa europea a escolaritzar les seues filles en una escola pública (Dimitir o no dimitir); el recorregut frenètic que fa un home pels saturats hospitals públics de València buscant la seua parella a punt de parir (Fallada d’inducció); un programa fictici de venda per televisió que ofereix una targeta per a pagar suborns sense ser descobert (Smart Money); o les conseqüències que té la passivitat per a un ciutadà que mai no ha protestat (Judici inicial).\nEl resultat de tot plegat és una obra condicionada per la precarietat material amb què ha estat bastida i, com acostuma a succeir en les creacions col·lectives, la qualitat de la qual oscil·la segons la peça. Però els grans encerts de Tots a una veu són, d’una banda, fer riure l’espectador al temps que assenyala sense contemplacions alguns dels principals mals de la societat valenciana; de l’altra, contribuir a obrir el camí perquè el cinema siga al País Valencià una eina de conscienciació social -com ha fet darrerament el teatre-.\nDe moment, ja se n’han programat una sèrie de projeccions per als mesos de setembre i octubre a diversos llocs del País Valencià i a Barcelona. El calendari es pot consultar en la web www.totsaunaveu.es.\nEtiquetes: audiovisual, cinema Categoria: Activitats culturals Visualitzacions: 1312


Excursions amb raquetes de neu - Activitat a Lleida - Propostes.com\nLloc activitat: Parc Nacional d’Aigüestortes\nLes excursions amb raquetes de neu són una forma magnífica de gaudir dels meravellosos paisatges nevats i descobrir els rastres sobre la neu que deixen els animals, conèixer la fauna, la vegetació i paisatges idíl·lics.\nLes raquetes de neu són uns estris que s’acoblen a les botes i serveixen per desplaçar-se amb més comoditat i rapidesa sobre terreny nevat. Distribueixen el pes de la persona sobre una superfície més gran de manera que el peu no s’enfonsi completament a la neu, com a conseqüència del que s’anomena “flotació”.\nAmb uns minuts de pràctica agafarem de seguida l’habilitat suficient per poder caminar amb facilitat.\nDos itineraris a escollir\nParc Nacional d’Aigüestortes i Estany de Sant Maurici és l’únic parc nacional de Catalunya. El paisatge és d’alta muntanya amb un impressionant relleu, que va ser esculpit per les glaceres que van ocupar aquestes valls fa uns 50.000 anys. L’aigua, amb quasi 200 llacs i innumerables rius, n’és la protagonista. Una gran biodiversitat d’espècies animals i vegetals que conviuen en aquest medi donen vida a aquest espai natural protegit únic del sud d’Europa.\nSortirem des del poble d’Espot, on agafarem un taxi 4×4 que ens portarà fins a l’estany de Sant Maurici i des d’allà començarem l’excursió amb raquetes de neu fins a l’estany de Ratera, passant per la cascada del mateix nom. Un dels nostres guies interpretadors titulats del Parc Nacional ens guiarà i amenitzarà l’excursió amb tot tipus de curiositats\nsobre el parc. Un cop finalitzada la ruta, els taxis 4×4 ens recolliran per portar-nos de nou fins a Espot.\n- Guia interpretador del Parc Nacional d’Aigüestortes i Estany de Sant Maurici\n- Taxi 4 x 4 (anada i tornada).\n- Assegurança d’accidents i de responsabilitat civil.\nEstació d’Espot Esqui – Raquetes de neu a 2000 metres\nDurant l’activitat coneixerem aquesta bonica i carismàtica estació que es troba a la perifèria del Parc Nacional d’Aigüestortes i Estany de Sant Maurici, gaudirem de les vistes aèries que ens proporcionarà pujar al telecadira La Roca i ens meravellarem amb el paisatge alpí nevat.\nL’activitat comença a peu de pistes a l’estació d’Espot a la cota .1500, des d’on pujarem en telecadira fins als 2.000m d’altura. Des d’aquesta cota començarem la ruta amb raquetes de neu fins a la Creu de l’Eixol, un espectacular mirador del Pirineu.\n- Guia interpretador del Parc Nacional d’Aigüestortes i Estany de Sant Maurici.\n- Forfet d’accés al telecadira La Roca 1.500.\nEquip del client\n- Calçat de muntanya o esportiu.\n- Roba esportiva confortable i adaptada a activitat hivernal\n- Gorro, guants, ulleres de sol i crema de protecció solar\n- Motxilla petita amb aigua.\n- La temporada d’hivern s’inicia l´1 de desembre i finalitza per Setmana Santa.\n- Ambdós itineraris tenen una duració de mig dia i l’hora de sortida: 09.30h\n- Edat: a partir de 8 anys. Una bona activitat per gaudir en família.\n- Apte per a tots els públics: famílies, parelles, amics…\n- No és necessari cap condició física; ens adaptem a les vostres característiques.\n- Ofertes valides: 1 de desembre fins Setmana Santa.\n* L’empresa d’aventura es reserva el dret de modificar l’itinerari de l’activitat, depenent de la climatologia i la qualitat de la neu.\n- Excursió al Parc Nacional: 35 euros/persona\n- Excursió a l’Estació d’esquí: 30 euros/persona\nActivitat: Excursions amb raquetes de neu\nFamiliar a Lleida\nCerques relacionades amb Excursions amb raquetes de neu


El PSC posarà com a prioritari recuperar el govern de Gràcia si tanca el pacte amb BEC | L'Independent de Gràcia\nL’excepcionalitat no ens fa abaixar la guàrdia\nProvidència – Plàstic\nL’altaveu de la Vila\nLlibertat – Incògnita\nPlaça del Nord – Reciclatge de colors\nEl PSC posarà com a prioritari recuperar el govern de Gràcia si tanca el pacte amb BEC\n14/06/2019 13/06/2019 Notícia / Política\nAquest dimecres s’ha tancat el mandat 2015-2019 a Gràcia amb la incertesa del tipus de pacte que en principi BCN En Comú i PSC aspiren a concretar aquest dissabte a Barcelona, amb les conseqüències que això tindrà en la constitució del Districte al juliol i amb l’adéu explícit de set dels 17 consellers (Marta Duñach i Clara Furriols de BCN En Comú, Berta Clemente i Esteve Suñé del PDeCAT, Roser Vime i Maria Antònia Arnau de la CUP, i Miguel Raposo del PP), a més del president Gerard Ardanuy.\nL’anomenat ple de la llagrimeta, pel to dels discursos, amb l’únic punt d’aprovació de l’acta anterior, ha tingut com a discordança la protesta de la plataforma Proeducació Pública i de Proximitat, que ha fet sortir els representants polítics de l’emoció dient-los que “el mandat s’acaba però el calendari de preinscripció també” i ha demanat una reunió amb qui estigui al comandament dimarts que ve.\nA partir de la setmana que ve, doncs, arrencarà la negociació que més ateny els districtes, la de la definició dels regidors executius, i el PSC de Gràcia ha estat el primer a apuntar preferència. “Per nosaltres és prioritari governar Gràcia”, ha apuntat el portaveu del grup socialista, Alberto Lacasta. El PSC, de fet, ha estat el partit que més anys ha governat Gràcia des de 1979 amb Mercè Sala, Xavier Valls, Cesca Masgoret, Teresa Sandoval, Ferran Mascarell i Guillem Espriu. Ara la llista es pot veure ampliada amb Rosa Alarcón o Laia Bonet.\nGràcia En Comú aspira a retenir la regidoria fins i tot repetint amb Eloi Badia, si bé el fins ara regidor està cridat a reforçar el primer cercle d’Ada Colau. Més “complicat” ho veu el nou regidor republicà, Max Zañartu, encara que falti el veredicte de les bases dels comuns a favor d’un pacte PSC-BEC. Fonts de Valls-C’s asseguren en tot cas que tenen a punt tres vots decisius.\nQuatre anys amb canvis de cares. Del primer a l’últim ple han canviat 6 representants: el regidor inicial era Raimundo Viejo, i Eloi Badia el va substituir al novembre; a BCN En Comú Eduard Balsebre va cedir el lloc a Judith Calàbria; al PDeCAT (dit CiU), Jordi Daura va donar pas a Joan Amell, absent a l’últim ple; a la CUP, Roser Vime s’ha estrenat ara en lloc de Quim Serra; i a C’s Jordi Bea va substituir Luis Calonge.\ngovern, gracia en comu, ple, psc\nLa Perla – Les garlandes de les Perletes\nPlaça Vila de Gràcia – Motius florals\nJoan Blanques de Baix de Tot – Primavera 2020\nEls Girona estrenen ‘Faraway Land’ pel dia del refugiat\nVila de Gràcia, amb 335 entitats, és el segon barri amb més associacions de Barcelona


Crònica del judici a Joan Josep Nuet: Qui controla la forma controla el fons - La Realitat\nComunistes de CatalunyaDrets humansSobirania\nCrònica del judici a Joan Josep Nuet: Qui controla la forma controla el fons\nMar Justel – Cap de premsa\nAquesta setmana hem estat testimonis del darrer judici vinculat als moviments que van tenir lloc a les institucions catalanes la tardor de 2017. Uns moviments que no feien altra cosa que donar resposta – i cobertura jurídica – al debat públic més important al qual s’ha enfrontat mai la societat catalana.\nUns moviments impulsats per grups parlamentaris diferents que intentaven complir amb un programa electoral, un mandat polític sorgit de les urnes. La majoria independentista feia de les seves per fer possible un referèndum impossible i, si en una cosa han coincidit els diferents testimonis del judici, és en el caos – literalment s’ha utilitzat aquesta paraula en més d’una ocasió – que es vivia al Parlament de Catalunya aquells mesos. Un caos sorgit de fer mans i mànigues amb els reglaments de la Cambra per aprovar lleis que donessin cobertura al referèndum de l’u d’octubre.\nD’aquell caos només ha transcendit una repressió acarnissada cap als polítics catalans que s’hi van trobar. Entre aquests polítics hi ha l’ara diputat al Congrés Joan Josep Nuet.\nEls dies 24 i 25 de març hem assistit a un nou show del sistema judicial espanyol. Un show televisat, com ja és costum, amb seguiment a través del canal de YouTube del Tribunal Suprem. Un show que ens deixa amb bon gust de boca. Les sensacions respecte a les proves testificals presentades són bones. No per això hi ha l’esperança d’una sentència absolutòria veient les sentències que han precedit aquest epíleg repressiu del procés. Tant de bo, m’equivoqui.\nCom tots els judicis vinculats a la causa sobiranista, a la porta del Tribunal una turba de representants polítics de tots els colors polítics – amb poca presència dels seus antics companys de coalició i exceptuant, òbviament, la dreta constitucionalista del Parlament – han assistit a donar suport al represaliat. L’han aplaudit en arribar i l’han acompanyat fins a l’hora d’entrar. No se separaven del seu costat en cap moment el seu successor a secretari general de Comunistes de Catalunya, Hèctor Sánchez Mira, i la senadora Adelina Escandell. Tampoc el seu bon amic i membre de la direcció del partit, Ramon Luque, que l’ha acompanyat des del públic durant tot el judici. També molts altres representants i persones públiques dels moviments socials on Nuet ha estat involucrat han volgut mostrar el seu suport a les xarxes socials. El resultat era un Twitter que treia fum: a solidaritat i companyonia no ens guanya ningú.\nDel judici cal destacar la serenor de l’acusat. Si una cosa ha sorprès durant prova testifical d’en Nuet, és l’elegància i dialèctica exquisida amb la qual ha respost a l’interrogatori. Una serenor que ha portat als lletrats de l’acusació a perdre els nervis en més d’una ocasió, fent-los reformular vuitanta vegades la mateixa pregunta durant hores per veure caure l’acusat en contradicció, en l’evidència. Però no ho han aconseguit. Tota una vida a la política – de base i institucional – es noten. Però també es nota la convicció en la innocència i la democràcia. I la humilitat.\nDurant els dos dies que ha tingut lloc el judici, hem sentit intervenir els lletrats, els testimonis i l’acusat en diferents ocasions. L’advocat de Nuet ha insistit en diverses ocasions en l’afany conciliador de l’acusat, que durant la tardor de 2017 buscava un punt de trobada entre els objectius dels independentistes i els límits del marc legal constitucional. La intenció era bona, venia a dir-nos.\nLes intervencions dels testimonis aportats per l’acusació i companys de la Mesa de Nuet fan un trist servei a l’acusat, sobretot el membre de Ciutadans que, si bé no recorda gairebé res, el que recorda és contrari al que declara Nuet. Les declaracions dels lletrats de la Cambra són més amables amb l’acusat i expliquen els fets des de la més estricta neutralitat.\nEn conclusió, el judici a Nuet és una mera formalitat que busca desactivar jurídicament tot el moviment sobiranista, inclòs qui sigui solidari amb ell. I és una formalitat que jutja els tràmits i formalismes que va dur a terme com a membre de la Mesa, una institució que únicament existeix per garantir les formalitats del poder legislatiu, valgui la re-redundància.\nÉs cert que els independentistes del Parlament van fer el que van voler, tergiversant fins on podien els reglaments de la Cambra per complir els seus objectius polítics, i en Nuet, en part, en va ser còmplice. No ho va permetre perquè compartís els objectius polítics dels independentistes, ni per solidaritat. Ho va permetre – tot i que el seu vot no va ser decisiu en cap cas – per convicció en el debat polític i en la democràcia. Ho va permetre, i s’ha repetit moltes vegades durant el judici, per la seva ferma creença – llavors – que el debat podia resoldre el conflicte, apropar postures, bastir ponts i trobar un consens a favor del dret a decidir dins el marc constitucional. Una mica il·lús, pot ser, com a mínim el fiscal així s’hi ha referit.\nTornant als independentistes i el seu art per interpretar els reglaments de la Cambra a favor seu: toca dir que no feien res malament. Només seguien el joc que l’Estat espanyol porta tota la democràcia jugant: escudar-se en formalismes, tradicions jurídiques i en definitiva, la llei magna, per deixar clar que està tot lligat i ben lligat.\nPerò, ens val això com a garantia democràtica? Assumir que el límit de l’acció política legislativa és la llei no és contradictori en si mateix? En aquesta batalla entre poder legislatiu i judicial potser cal replantejar la distribució de poders i els límits de cadascun, buscant conciliar la voluntat de la societat i la tradició jurídica al context de cada moment.\nArticle anterior“Buey aprofundeix en què és el cristianisme de l’alliberament i les aportacions a l’esquerra alternativa” – Entrevista a Rafael Díaz-Salazar\nArticle següentProclamació del consell executiu de la Comuna al poble de París


Precedents a Europa: Amb l’1-3 a l’anada el FC Barcelona sempre ha passat l’eliminatòria - FC Barcelona\nHomeFutbolPrimer EquipNotíciesPrecedents a Europa: Amb l’1-3 a l’anada el FC Barcelona sempre ha passat l’eliminatòria\nPrecedents a Europa: Amb l’1-3 a l’anada el FC Barcelona sempre ha passat l’eliminatòria\nCarlos Faneca - 16/04/2015 | 00:00\nEl París Saint-Germain mantenia 33 partits europeus a París sense perdre des del 2006\nSuárez, envoltat de jugadors del PSG en la jugada del seu primer gol / MIGUEL RUIZ - FCB\nLa victòria a la capital francesa contra el París Sant-Germain (1-3) suposa la novena victòria dels catalans a la Lliga de Campions 2014/15 i el setè triomf seguit.\nEl Barça va trencar la bona ratxa del París Saint-Germain, que no perdia a Europa al Parc dels Prínceps des del novembre del 2006. En total, 33 partits europeus del PSG a París amb 22 victòries i 11 empats.\nEl Barça ha superat les dues eliminatòries que ha jugat amb 1-3 favorable a l’anada en competicions europees.\nEl primer es va donar en setzens de final de la Recopa d’Europa de la temporada 1971/72, contra el Belfast Distillery. Després de l’avantatge aconseguit a Irlanda del Nord, els blaugranes van vèncer a la tornada amb quatre gols de Marcial Pina (4-0).\nL’eliminatòria més recent amb la situació d’enguany va ser contra el Bayer Leverkusen a la Champions League 2011/12, també als quarts de final. Després d’un 1-3 a Alemanya, la tornada al Camp Nou es va saldar amb un còmode 7-1, amb repòquer de Messi i dos gols de Tello.\nÉs el segon partit consecutiu fora de casa a Europa en què Luis Suárez fa un doblet. Com a París, el jugador uruguaià va ser determinant a l’anada de vuitens de final contra el Manchester City (1-2). A continuació, la seqüència del primer gol de l'uruguaià:\nClica a la imatge per repassar totes les estadístiques del partit.\nNeymar Jr va tornar a obrir la llauna amb els seus gols. Amb el partit d’ahir, el brasiler ja ha marcat el primer gol del partit deu cops durant aquesta temporada.\nEl davanter brasiler ha marcat en els tres partits que el FC Barcelona ha jugat enguany amb el París Saint-Germain. Suárez també ho ha fet en els dos que ha disputat contra els parisencs.\nA París, Gerard Piqué va arribar als 300 partits oficials amb la samarreta del Barça. Aquesta efemèride es tradueix en 186 partits de Lliga, 68 de Lliga de Campions, 33 de Copa del Rei, 9 de Supercopa d’Espanya, 3 de Mundial de Clubs i 1 de Supercopa d’Europa.\nMartín Montoya es va estrenar contra el PSG a l’edició d’enguany de la Lliga de Campions. A més, el triomf a París suposa la victòria número 50 del defensa català amb la samarreta del Barça.\nJavier Mascherano va ser el jugador que més passades bones va fer, amb 85 i un encert del 98% en fallar només una passada. El segueix Jordi Alba, que va completar 82 passades bones.\n“Al Camp Nou haurem de jugar amb intensitat"\nLa victòria, en cinc claus\nRecital al Parc dels Prínceps (1-3)


Divendres XXXIVdurant l'any\n1ª Lectura (Ap 20,1-4.11-15): Jo, Joan, vaig veure baixar del cel un àngel, amb la clau de l'abisme infernal i una gran cadena a les mans. L'àngel agafà el Drac, la Serp Antiga, l'anomenat Diable i Satanàs, l'encadenà per mil anys i el llançà a l'abisme infernal, on el tancà amb pany i clau i segellà la porta perquè durant mil anys no enganyi més els pobles. Passats mil anys, ha de ser deslligat per poc temps.\nDesprés vaig veure uns setials, on es van asseure tots aquells a qui Déu donà el poder de judicar. Els qui havien estat decapitats perquè havien donat testimoni de Jesucrist i anunciat la paraula de Déu, i tots els qui s'havien negat a adorar la Bèstia i la seva imatge, o a prendre el seu encuny al front o a les mans, van tornar a la vida i van regnar amb el Crist durant mil anys.\nI vaig veure un gran setial blanc, i Déu que hi seia. La terra i el cel desaparegueren de la seva presència, i no quedà lloc per a ells. Després vaig veure els morts, tant els poderosos com els febles, drets davant el setial, i foren oberts uns llibres. Un dels llibres oberts era el de la Vida. Els morts eren jutjats segons les seves obres, tal com es trobaven escrites en els llibres. La mar donà els seus morts, i també els donaren la Mort i el seu reialme, i tots van ser jutjats segons les seves obres. Finalment la Mort i el seu reialme van ser llançats a l'estany de foc, que és la segona mort. Tots els qui no eren escrits al llibre de la Vida eren llançats a l'estany de foc.\nDesprés vaig veure un cel nou i una terra nova. El cel i la terra d'abans havien desaparegut i de mar ja no n'hi havia. Llavors vaig veure baixar del cel, venint de Déu, la ciutat santa, la nova Jerusalem, abillada com una núvia que s'engalana per al seu espòs.\nSalm responsorial: 83\nR/. Aquí Déu es trobarà amb els homes.\nTot jo sospiro i em deleixo pels atris del Senyor. Ple de goig, i amb tot el cor, aclamo el Déu que m'és vida.\nFins l'ocell hi ha trobat casa, l'oreneta s'hi fa un niu on posar la fillada, prop dels vostres altars, Senyor de l'univers, rei meu i Déu meu.\nFeliç el qui viu a casa vostra lloant-vos cada dia. Feliços els qui s'acullen als vostres murs; emprenen amb amor el camí.\nVersicle abans de l'Evangeli (Lc 21,28): Al·leluia. Alceu el cap ben alt, perquè molt aviat sereu alliberats. Al·leluia.\nText de l'Evangeli (Lc 21,29-33): En aquell temps, Jesús posà als seus deixebles aquesta comparació: «Mireu la figuera i els altres arbres: quan veieu que comencen a brotar, coneixeu que l'estiu és a prop. Igualment, quan veureu que succeeix tot això, sapigueu que és a prop el Regne de Déu. Us asseguro que no passarà aquesta generació sense que tot això hagi succeït. El cel i la terra passaran, però les meves paraules no passaran».\n«Quan veureu que succeeix tot això, sapigueu que és a prop el Regne de Déu»\nDiaca Mn. Evaldo PINA FILHO (Brasilia, Brasil)\nAvui, som convidats per Jesús a veure els senyals que es mostren en el nostre temps i època, i a reconèixer en ells la proximitat del Regne de Déu. La invitació és per a què fitem la nostra mirada en la figuera i en els altres arbres —«Mireu la figuera i els altres arbres» (Lc 21,29)— i per tal de fixar la nostra atenció en allò que percebem que succeeix en ells: «Quan veieu que comencen a brotar, coneixeu que l'estiu és a prop» (Lc 21,30). Les figueres començaven a fer la brotada; els brots començaven a sorgir. No es tractava solament de l'expectativa per les flors o els fruits que sorgien, era també el pronòstic de l'estiu, durant el qual tots els arbres "comencen a brotar".\nSegons Benet XVI, «la Paraula de Déu ens impulsa a modificar el nostre concepte de realisme». En efecte, «realista és qui reconeix en el Verb de Déu el fonament de tot». Aquesta Paraula viva que ens mostra l'estiu com a senyal de proximitat i d'exuberància de la lluminositat és la pròpia Llum: «Quan veureu que succeeix tot això, sapigueu que és a prop el Regne de Déu» (Lc 29,31). En aquest sentit, «ara, la Paraula no solament pot ser escoltada, no solament té una veu, sinó que té un rostre (...) que podem veure: Jesús de Natzaret» (Benet XVI).\nLa comunicació de Jesús amb el Pare fou perfecta; i el que Ell rebé del Pare, Ell ens ho donà, tot comunicant-se amb la mateixa perfecció amb nosaltres. D'aquesta manera, la proximitat del Regne de Déu —que fa palesa la lliure iniciativa de Déu que ve al nostre encontre— ha de moure'ns en la reconeixença d'aquest apropament, per tal que també nosaltres ens comuniquem amb el Pare per mitjà de la Paraula del Senyor —Verbum Domini— tot veient tots aquests senyals com a realització de les promeses del Pare en Crist Jesús.\n«És a prop el Regne de Déu»\nAvui, Jesús ens invita a mirar la brotada de la figuera, símbol de l'Església que periòdicament es va renovant gràcies a aquella força interna que Déu li comunica (recordem l'al·legoria del cep i les sarments, cf. Jn 15): «Mireu la figuera i els altres arbres: quan veieu que comencen a brotar, coneixeu que l'estiu és a prop» (Lc 21,29-30).\nEl discurs escatològic que estem llegint aquests dies, en el seu estil profètic, distorsiona deliberadament la cronologia, de manera que posa en un mateix pla coses que han de succeir en moments diversos. El fet que, en el tall del fragment escollit per a la litúrgia d'avui, tinguem un àmbit molt reduït, ens dóna peu a pensar que això que se'ns hi diu, ho hauríem d'entendre com dit per a nosaltres, ara i aquí: «No passarà aquesta generació sense que s'hagi complert tot» (Lc 21,32). En efecte, Orígens comenta: «Tot això pot succeir en cadascú de nosaltres; en nosaltres pot restar destruïda la mort, definitiva enemiga nostra».\nJo voldria parlar avui com els profetes: estem a punt de contemplar una gran brotada dins l'Església. Mireu els signes dels temps (cf. Mt 16,3). Aviat passaran coses molt importants. No tingueu por. Estigueu al vostre lloc. Sembreu amb entusiasme. Després podreu recollir esplendoroses garbes (cf. Sl 126,6). És cert que l'home enemic seguirà sembrant el jull. El mal no quedarà destriat fins a la fi dels temps (cf. Mt 13,30). Però el Regne de Déu ja és aquí entre nosaltres. I s'obre pas, encara que amb gran esforç (cf. Mt 11,12).\nEl papa sant Joan Pau II, ens ho deia en començar el tercer mil·lenni: «Duc in altum» (cf. Lc 5,4). A vegades tenim la sensació que no fem res de profit, o que més aviat anem enrere. Però aquestes impressions pessimistes provenen de càlculs massa humans, o de la mala imatge que malèvolament donen de nosaltres alguns mitjans de comunicació. La realitat amagada, que no fa soroll, és aquest treball constant que entre tots anem fent, empesos per la força de l'Esperit Sant.


cf voltrega: de febrer 2011\nVOLTREGA 2 - RODA 1\nJa vaig dir a la previa del divendres, que el partit contra el Roda seria dificil, ja que es tracta d´un gran equip, pero que si feiem les coses ben fetes tindriem opcions.\nNo varem començar gens be ja que al primer minut ens varen marcar de corner, i aquest es un aspecte del nostre joc que hem de correguir, ja que no es ni la primera ni la segona vegada que ens pasa aixo de que ens fan un gol a les primeres de canvi. Per acabar-ho d´arreglar al minut 10 cometem un penal tant just com innecesari, que semblava ens complicaria encara mes el partit, per sort l´Albert Guix va demostrar perque es un dels millors porters de la categoria i va aturar el llançament, aixo ens tornava a ficar al partit, i tot i tenir opcions, i de marcar en la primera part, hem de reconeixer que el Roda va estar millor que nosaltres, varen tenir mes la pilota, la varen jugar amb mes criteri i varen estar millor posicionats sobre el terreny de joc.\nA la segona pero la cosa va canviar. Varem jugar mes junts, varem avançar la defensa i varem presionar mes a dalt, i el resultat va ser una gran segona part on varem ser superiors al Roda. Penso que el gol al minut 85 feia justicia al nostre partit, ja que varem ser superiors en aquest segon temps a un autentic equipas. Felicitar a tot l´equip per l´esforç realitzat durant tot el partit, despres del partit del Caldes varem demanar un canvi d´actitut i aquest s´ha produit, ara cal continuar en aquesta linia, millorar el que no fem del tot be i pulir els petits defectes o errors que cometem en un partit, aixo fara que juntament amb l´actitut adecuada, poguem tenir un final de lliga tranquil.\nHe dit sempre que no patia per la classificacio, pero si que es cert que alla on estavem no corresponia al que era l´equip, ara ens hem adonat que tot depen de nosaltres i tot esta en les nostres mans, si volem podem, tenim qualitat de sobra per guanyar a qui sigui, falta que ens ho creiem i volguem fer-ho, jugar a futbol es molt maco, i mes casa nostra amb el recolzament de tota la nostra gent, (mil gracies per venir cada setmana al camp a donar-nos suport) pero el que fara que encar sigui mes maco, i que tots disfrutem mes encara, sera guanyar. Tenim 11 partits per davant abans no acabi la lliga, quans serem capaços de guanyar?? amb l´actitut d´aquests darrers partits estic convençut de que guanyarem els que vosaltres volgueu, a veure si encara som a temps de "liar-la" grossa...\nPublicat per enric a 1:28 Cap comentari:\nCONVOCATORIA PEL RODA\nRebem aquest dissabte a l´equip potser millor de la lliga, juntament amb l´Olimpic la Garriga. Te el Roda una plantilla espectacular on es imposible destacar ningu sobre l´altre ja que compta amb 20 titulars, un entrenador amb una solvencia i qualitat fora de tota dubte i un conjunt on no es troba a faltar cap jugador ni es pateix per la mancança d´efectius, ja que jugui qui jugui compleix i ho fa be. Amb aquest "panorama" qualsevol diria o pensaria que no hi ha res a fer, pero el que si pot estar segur tant la nostra aficio, com els nostres rivals, es que sortirem a donar-ho tot, que no els ho posarem facil, i que si fem les coses ben fetes tenim opcions. Dissabte al parroquial... hi ha partidas!!\nDissabte...................26 febrer 2011\nHora.........................a 1/4 de 3 al camp de futbol o .\n1. Eloi Pla\n2. Albert Guix\n3. Ivan Panadero\n4. Jordi Benavente\n5. Juan Cobo\n6. Albert Font\n10. German Lazaro\n11. Carles Ginesta\n12. David Pujol\n13. Marc Icart\n14. Sergi Bajo\n15. Gerard Rique\n16. Dani Marcos\n17. Guillem Conill\n18. David Vizanzais\nUs deixo amb la frase de la setmana que es de Paulo Cohelo i diu aixi: "Solament una cosa torna un somni imposible: la por a fracasar"\nPublicat per enric a 14:43 Cap comentari:\nSANT JULIA 0 - VOLTREGA 2\nJa vaig dir en el post d´ahir que no sabia el resultat del partit d´avui, pero si que tenia clara quina seria l´actitut que avui tindria l´equip, no m´he equivocat gens.\nAvui l´equip ha estat el que ha de ser sempre, un EQUIP. Hem recuperat el que deiem que haviem perdut feia dies, que era l´actitut i les ganes de fer be les coses, hem dominat i hem sigut constants i quan les coses es fan be, solen sortir be. El 0-2 per a mi es un resultat curt ja que hem fet merits per a mes, pero l´important era guanyar i ho hem aconseguit, i el mes important hem recuperat sensacions que esperem ens acompanyin fins a final de temporada.\nHo vaig dir l´altre dia a la xerrada que varem tenir amb tot l´equip. Si tots estem compromesos i tots asumim l´actitut correcte, ningu ens ha de fer por, tenim un gran equip, amb jugadors d´una qualitat inmensa, falta combinar aquesta qualitat amb l´actitut positiva i adecuada que hem de tenir i podem fer grans coses, no podem abaixar els braços, no podem creure´ns que ja no hi ha res a fer en aquesta lliga, queda molt encara i molt treball encara per realitzar. Avui ha tornat l´actitut que tots volem, avui ha tornat l´alegria al camp de futbol, al vestidor i a l´equip, que ens acompanyi durant 14 jornades mes i ens ho pasarem be, sabem que aquest es el cami, sabem que aquesta es la manera de funcionar, no l´abandonem i no hi hauran reptes imposibles, i el mes inportant... ens ho pasarem be jugant a futbol que al cap i a la fi es el que tots volem, no??\nPublicat per enric a 0:21 3 comentaris:\nCONVOCATORIA PER SANT JULIA\nDespres del que he vist aquesta setmana a entreno, i de la xerrada que varem fer dimarts, nomes us puc assegurar que donarem la cara, no se si guanyarem o perderem, pero que donarem la cara n´estic segur.\nDissabte...................19 febrer 2011\nHora.........................a 1/4 de 3 al camp de futbol de Sant Julia o be a 3/4 de 2 a La Taverna per marxar.\n18. Marc Rique\nUd deixo amb la frase de la setmana que es de Charles Peguy i que diu aixi: "No es la teva APTITUT, si no la teva ACTITUT, lo que determina la teva ALTITUT"\nPublicat per enric a 2:02 1 comentari:\nCALDES 5 - VOLTREGA 3\nNo vaig voler escriure res ahir per fer-ho avui amb el cap fred, ahir estava massa calent, i ja se sap que no sols pensar el que dius quan estas enfadat. Avui l´emprenyada hi es igual, pero he reflexionat.\nEm faig totalment respaonsable de la situacio de l´equip. Tenim la sort de tenir un dels millors equips de la historia del Voltrega i que estigui en la situacio en que es troba penso jo nomes respon a una falta evident d´actitut. El Caldes no es milor equip que nosaltres, com tampoc ho son el 95% dels equips als que ens hem enfrontat, en el que si ens han guanyat, ahir el Caldes i altres dies altres rivals amb els que hem ensopegat, es amb actitut. No es falta de qualitat, es falta d´actitut, i quan falla aixo el maxim responsable n´es l´entrenador, com tambe correspon a l´entrenador intentar arreglar-ho.\nA dia d´avui no descarto res, dimarts a entreno parlare amb els jugadors, els exposare el meu punt de vista i decidirem. Totes les coses tenen un cicle i potser fa falta alguna cosa que jo no els puc donar i que es necessari buscar a fora, per tornar a embalar una roda que girava rodona i fina fins no fa gaire (anavem 4rts a la jornada 14) i sembla que ara s´ha parat. Hi som a temps, queden 14 jornades pero cal posar-s´hi ja, es per aixo que dimarts decidirem com i si estem disposats a ficar-nos-hi altre vegada, cal buscar sol.lucions i no dubto que les trobarem, per dorolores que siguin, al cap i a la fi com diu Shakespeare: "les circumstancies y l´ambient que ens envolta tenen influencia sobre nosaltres, pero nosaltres som els únics responsables del que fem".\nPublicat per enric a 10:38 4 comentaris:\nCONVOCATORIA PER CALDES\nDiumenge al mati visitem el camp de per a mi, l´equip revel.lacio d´aquesta lliga. Abans de començar ningu comptava amb ells, i han aconseguit enfilar-se a la tercera posicio per merits propis. Bon equip defensivament parlant i amb una gran arrivada a dalt, on en Fran i en Pol (que no podra jugar per sancio) son els dos principals estilets ofensius, molt ben recolzats per en Guillem al mitg del camp. Un molt bon equip que hem d´intentar guanyar per fer bo en punt de la setmana pasada, nomes ens val la victoria i anirem a per ella.\nDiumenge...................13 febrer 2011\nHora.........................a les 11 al camp de futbol de Caldes o be a les 10 a La Taverna per marxar.\nAvui no us deixo amb cap frase, us deixo amb un video que ja hem vist altres vegades pero que ha de servir per sortir de l´infern, com diu Al Pacino... "ahora estamos en el infierno amigos, y o nos quedamos aqui dejandonos machacar, o luchamos por volver a la luz..."\nPublicat per enric a 14:41 Cap comentari:\nVOLTREGA 2 - SANTPERENCA 2\nNomes ens valia la victoria i hem empatat, i ho hem fet perque el Santpere ha aprofitat les nostres errades, tant defensives com ofensives. Crec que no exagero si dic que avui a a primera part podiem haver marxat amb un 5-2 al descans si haguesim aprofitat una part de les nostres ocasions, pero avui no teniem el dia hi qui perdona acaba pagant-ho. Al final s´ha salvat un punt que es tambe important per nosaltres, pero que ens obligara la setmana que ve a ser mes exigents i a buscar la victoria a Caldes.\nD´avui penso que he de felicitar als jugadors pel partit que han fet, no hem sentenciat quan hem pogut i el Santpere que ja vaig dir que es un equip molt perillos, se n´ha profitat. L´important es tenir ocasions i nosaltres avui les hem tingut i de molt clares, ja entraran no en tinc cap dubte, quan hi ha qualitat sempre acaban entrant, i nosaltres en tenim, el que ens ha sobrat potser es la precipitacio que hem tingut i la pressa que ens ha ntrat despres de l´empat, quedaven 15 minuts i si haguesim actuat amb mes calma potser hauriem pogut fer mes, de tota manera ja dic que estic content de tots, menys del resultat.\nAra toca pasar pagina i ja pensar en diumenge que ve al dificil camp del Caldes, on hem d´anar a fer bo el punt aconseguit avui.\nFelicitar al Santpere pel partit que han fet, i desitjar-los tota la sort del mon en aquesta lliga que estem ficats i on tot esta en un mocador, degut a la gran igualtat que hi ha entre tots els equips.\nPublicat per enric a 12:07 Cap comentari:\nCONVOCATORIA PER LA SANTPERENCA\nCom ja vaig dir el dia del Tona, el partit d´aquest dissabte nomes pot acabar d´una manera, hem de guanyar. I no tenim un rival gens facil al davant, la Santperenca ha aconseguit guanyar en camps tant dificils com, Caldes, Sant julia, Santa Eugenia, Campdevanol i Llerona, cosa que fa que tingui tot el nostre respecte i el valorem com el que es, un equip dificilisim. De tota manera nosaltres hem de sortit a per totes i a intentar guanyar per no ficar-nos en problemes, amb intensitat i ganes podem tirar el partit endavant que es el que intentarem, espero amb el recolsament de tota la nostra gent.\nDissabte...................5 febrer 2011\nHora.........................a 3/4 de 3 al camp de futbol\n1. Xevi Carrillo\n12. Marc Rique\n15. David Vizanzays\nUs deixo la frase de la setmana que es de Epicuro i diu aixi: "Com mes gran es la dificultat, mes gran es la gloria per haber-la superat."\nPublicat per enric a 14:53 Cap comentari:


Imagina i crea!: d’octubre 2015\nSí, som una família molt extensa i cada dos per tres tenim celebracions!\nPer a la meva neboda que ha fet 7 anys!\nÉs una shake card. La pròxima que faci l'he de perfeccionar encara més.\nI per la Nuri...\nPublicat per Violeta Cristià a 4:18 Cap comentari:\nAquesta setmana m'he comprat alguns materials per a la Big Shot.\nEMBOSSING i TROQUELS: materials que m'aniran la mar de bé per fer postals de Nadal i altres treballs.\nPublicat per Violeta Cristià a 2:41 Cap comentari:\nEtiquetes de comentaris: Big shot, embossing, troquel\nAvui us mostro un material nou que m'he comprat. Especialment, aquest serà per l'època d'hivern, concretament per les festes de Nadal.\nAquest és el primer, i a més us he de dir que em va sortir GRATUÏT! Sí, sí, GRATUÏT! Que què és? Mireu, mireu!\nCom vaig aconseguir que em sortís gratis? Doncs vaig fer una compra a Oh Naif i vaig fer un vídeo fent l'unboxing, el vaig enviar i vaig guanyar els 20€ de xec regal. Així mateix ho vaig fer!\nUs he de dir, però que ara han canviat les condicions, per tant, mireu a la web la novetat.\nAmb la mateixa comanda em vaig quedar també aquest bloc de papers de 6'x 6' tan nadalecs!\nNo em van sortir gratis però sí per 3 eurets!! Mireu alguns dels papers que inclou...\nBé, aviat us mostraré algunes altres compres que he fet que a més, m'han deixat xiflada del que m'han agradat!!! Heeee!\nPublicat per Violeta Cristià a 14:18 Cap comentari:\nEtiquetes de comentaris: papers, scrap, troquel\nSí, sé que falta una mica encara per Nadal O, però jo ja he fet les meves compres T\nPer poder fer les postals que regalo P a la família cal tenir el material amb temps, ja que entre escollir-lo, tenir-lo aquí, dissenyar les postals i fer-les... Imagineu-vos si es necessita està organitzat!\nUs mostro què he comprat per botigues:\nA Gigi et moi (m'encanta el nom de la botiga!) uns fantàstics segells en català! (8,75€)\nSón moníssims i estic segura que s'exhauriran aviat, perquè de Nadal, en català i tan bonics... volaran!\nA més, mireu quin detall més fantàstic! M'ha encantat! Gràcies Gigi\nCompres i ... Pam! Sorpresa! Una xapeta de regal! A més, té un disseny, super cute!\nA Mi tienda de arte he comprat els papers de Nadal (14.95€). Els fons de les fotos de dalt, són part de la col·lecció que he comprat. Són molt bonics!\nPer acabar, a la botiga de la Selva del Camp Xinos (Plaça Catalunya), que la tenen molt bonica i amb molt de material interessant, aquestes campanetes que em quedaran de conya a les postals! (1,50€)\nBé, ara només falta fer-les. A Pinterest ja en tinc feta una selecció i d'allí agafaré idees i a crear!\nUs ha agradat? coneixeu altres materials interessants de Nadal? Ho compartiu? Merci gent del món mundial!\nPublicat per Violeta Cristià a 12:16 1 comentari:\nEtiquetes de comentaris: Nadal, papers, segells\nAvui us poso unes postals per celebrar el naixement d'un bebè. Són molt senzilles de fer i queden boniques.\n- Troquel vores rodones\n- Troquel de rodona galeta Maria\n- Troquel rodona mitjana\n- Alguna pegatina\n- Si tens Big shot o similar, pots fer embossing\n- Segell "Felicitats"\nPublicat per Violeta Cristià a 12:05 Cap comentari:\nEtiquetes de comentaris: bebè, cards, felicitacions, troquel\nAquesta setmana el Jordi ha fet 1 anyet i avui el Genís en fa 4!\nAquí teniu les postals d'aniversari i uns toppers pel pastís.\nNom escrit amb la Big Shot\n1 any i estrella, cosit\nG de Genís fet amb la Big Shot\nLletres nom Genís fet amb la Big Shot\n4 anys, fet amb Big Shot\nPublicat per Violeta Cristià a 3:43 Cap comentari:\nUiiiii! Ahir em va arribar. Aquesta vegada he comprat a Oh, Naif!\nFeia temps que me la volia comprar i la setmana passada em vaig animar.\nQue bé, m'encanta! Estic segura que em servirà tant per a projectes personals com per a l'escola! Ens fem els nostres segells?\nActivitat 1. Estem treballant la carta? Patapam! Segell al canto! Abans de fer la carta real i enganxar-hi el seu segell de veritat cal practicar, oi? Aquests segells ens aniran la mar de bé!\nActivitat 2. Aquests segells ens poden servir per plasmar-nos a nosaltres mateixos en un segell, a veure com quedem dins el requadre, heee. També ens pot servir per deixar volar la imaginació i que cada alumne dissenyi un segell. Els exposem tots? Segur que queda molt creatiu!\nSe t'acudeixen altres activitats? Deixa un comentari per compartir-ho amb tothom!\nEtiquetes de comentaris: material, segells, troquel\nAquesta setmana m'he dedicat, a part de moltes altres coses, a preparar els regalets de Sant de la mare i la fillola.\nHe decidit fer l'estampat segellant amb blanc i també utilitzant les formes que vaig fer amb pasta de sal. Han quedat molt bonics.\nEn aquest sobre de regal, per una banda he estampat uns barrets de festa i per l'altre uns refrescs. He utilitzat aquest washi tape groc perquè li dóna contrast i per últim, la galeta de sal. A la part de darrera hi he posat una rodona de cartolina daurada per si de cas (vaig pensar que podia tacar el paper).\nREGAL 2 i 3\nEn aquest cas, he utilitzat paper de seda amb rosa i topets rosa fort. El detall de les enganxines trobo que li aporten la gràcia.\nEl quart regal és aprofitant un sobre i afegint-hi estampats uns caramels, a banda del missatge. També he posat la galeta de pasta de sal de "Made with love".\nPublicat per Violeta Cristià a 3:41 Cap comentari:\nEtiquetes de comentaris: scrap, wrapping


Actualitzada 04/01/2017 a les 06:44\nEl conseller general liberal Carles Naudi ha demanat al Govern que desglossi al Consell la partida del pressupost d’Andorra Turisme de 16,2 milions destinada a altres serveis. El ministre de Turisme, Francesc Camp, no ha volgut esperar a una sessió per respondre a Naudi i ahir tots dos ho van debatre a Twitter. La primera resposta la va donar Camp la nit de dilluns amb un tuit en què deia que “invertim els diners en accions per captar turistes i no ho devem fer tan malament. El nombre de turistes ha crescut per quart any consecutiu”. Això va donar peu al liberal per recordar al ministre que en una pregunta anterior al Consell se’ls va respondre que la partida estaria desglossada al pressupost, fet que no ha succeït. Resposta de Camp: “desglossem la partida de 16 milions en 12 partides i de la pàgina 11 a la 16 expliquem a què dedicarem els diners de cada partida”. Resposta de Naudi amb fotografia de la pregunta: “aquest és el desglòs que demanem, que vau dir que donaríeu i no hi és. No costa tant d’explicar”.\nCamp afegeix una fotografia del pressupost on surten els diners de cada partida, però sense especificar en què s’inverteixen. Resposta final de Naudi: “justament són les partides que demanem desglossar”.\nMeri, tú també llegeixes poc. Les partides no están desglossades, no s'indica el destí de cadascuna d'elles. A l'art de la "poca feina" l'hi has d'afegir "l'art d'amagar". Pels ataronjats se us complica la feina, l'oposició ja pregunta massa, no hi estàveu acostomats. Sálvese quien pueda.\nToni i el Sr.Carles Naudi domina l'art de la "poca feina" i llegir poc.\nPiular per no dir res, aquest Govern domina l'art de fer molt soroll sense explicar res.


El Consell Islàmic demana que l’imam de Terrassa no estigmatitzi tot el col·lectiu | CatalunyaReligió.cat\nInici El Consell Islàmic demana que l’imam de Terrassa no estigmatitzi tot el col·lectiu\n(CR) La Federació del Consell Islàmic de Catalunya ha emès un comunicat sobre l’imam de Terrassa acusat d’incitar la violència contra les dones en el que demana que “aquest cas no sigui un motiu de desprestigi del col·lectiu dels imams que adeqüen els seus sermons a la realitat social i cultural del país d’acollida”. El text també condemna “qualsevol estigmatització premeditada en diferents ocasions durant els darrers anys que posa en dubte a tot un col·lectiu que no escatima esforços per enfortir la cohesió social i la convivència”.\nEl Consell Islàmic expressa el respecte per la investigació judicial i insisteix en la presumpció d’innocència. Però rebutja explícitament “tota mena de discriminació, incitació a l'odi i maltractament que pugui sofrir qualsevol dona independentment de la seva creença, basant-nos en la noble essència de l’Islam que dignifica tot ésser humà prohibint el maltractament, la violència de gènere , la desigualtat i la injustícia”. Alhora insisteix en el seu compromís “a acatar les lleis de la societat d’acollida i respectar els valors democràtics i constitucionals”.\nAquí podeu llegir el comunicat complert:\nArran dels successos esdevinguts en relació amb l'imam de Terrassa i davant la campanya mediàtica que cobreix aquesta notícia, la Federació del Consell Islàmic de Catalunya manifesta el següent:\n1- Respectem la investigació del cos policial de la Generalitat de Catalunya duta a terme sobre la presumpta acusació recaiguda sobre l'imam de Terrassa per instigar a la violència de gènere.\n2- Confiem en la neutralitat i l'eficàcia judicial per tractar temes sensibles tal com ho és el cas de l’imam de Terrassa.\n3- Insistim en la presumpció d'innocència de l’imam de Terrassa fins el pronunciament de la sentència judicial. També, demanem que aquest cas no sigui un motiu de desprestigi del col·lectiu dels imams que adeqüen els seus sermons a la realitat social i cultural del país d’acollida.\n4- Rebutgem tota mena de discriminació, incitació a l'odi i maltractament que pugui sofrir qualsevol dona independentment de la seva creença, basant-nos en la noble essència de l’Islam que dignifica tot ésser humà prohibint el maltractament, la violència de gènere , la desigualtat i la injustícia.\n5- Condemnem qualsevol estigmatització premeditada en diferents ocasions durant els darrers anys que posa en dubte a tot un col·lectiu que no escatima esforços per enfortir la cohesió social i la convivència .\nEtiquetes: Consell Ismàlic, dones, imam, Terrassa Inicieu sessió o registreu-vos per enviar comentaris\tImprimiu\tEnvieu a un amic\tCreeu PDF


Afronten la Copa amb confiança\nEl Barça s’enfrontarà demà al matí al Club de Campo en un duel més igualat de l’esperat\nConvençut. És l’adjectiu que descriu l’estat de forma del tècnic del Barça Hockey Herba, Oriol Torras, quan queden poques hores per als quarts de final de la Copa del Rei que enfrontarà els blaugrana i el Club de Campo.\nTot i que sobre el paper els madrilenys parteixen com a favorits pel seu palmarès, Torras ha assegurat que “si som capaços de gestionar els nervis, podem veure un partit similar al de Lliga”. De fet, els blaugrana ja es van imposar al conjunt madrileny per un ajustat 3-2, en un duel molt igualat i que Casper Horn va decidir des del punt de penal.\nUna visió similar la té el davanter del Barça Arnau de Bruijn, que veu clau que cal mantenir els nervis sota control i “no fallar en els moments clau”, i evitar “les petites desconnexions que tenim en moments de dificultat”.\nA més, tant el tècnic com el 8 blaugrana han coincidit a destacar la igualtat que s’està veient a la Lliga i que “fa que puguem veure sorpreses”, afirma Torras. Per això, cap dels dos renuncia a pensar en gran i a somiar en una hipotètica final o acabar el cap de setmana amb una medalla.\nEn aquest sentit, de Bruijn no ha negat que seria especial poder pujar al podi en el camp en el qual es va formar, ja que l’actual davanter culer va arribar al club procedent del planter de l’Atlètic Terrassa -l’amfitrió de la competició.


GENERAL | Escola La Closa\nSortida a l’Avetosa del Gerdar de Sorpe\nEls alumnes de cicle mitjà vam anar a l’Avetosa del Gerdar i ens ho vam passar molt bé aprenent coses de la tardor i els avets. … Llegeix més»\n3r, 4t, General, Primària Cicle Mitjà, Els nens/es del 2008, Els nens/es del 2009, GENERAL, Medi natural, sortida, TARDOR 0\nEl dia 5 d’octubre al matí vam fer el taller de LO LLUMENER va venir una il·lustradora que es deia Cinta. Que dibuixa molt bé. Vam fer un taller de dibuixar amb paper sense llapis i ens ho vam passar molt bé.\nANTONIO I GERARD\n5è, General, Portada, Primària Cicle Superior, GENERAL, Plàstica, Primària 0\nEls nens i nenes de tercer hem preparat el conte “De què fa gust la lluna”. Hem escollit aquest perquè ens agraden molt els animals. A més, parla del companyerisme, de com fent les coses junts són més fàcil i cal ajudar-nos els uns… Llegeix més»\nGeneral Cicle Mitjà, conte, Els nens/es del 2009, GENERAL, Primària, tercer 1\nCOMENÇA L’ENCAMADA – Lliga escolar de curses de muntanya\nAquest diumenge comença l’Encamada, la lliga escolar de curses de muntanya del Pallars Sobirà.\nDurant els darrers anys s’han anat celebrant diversos cros i curses de muntanya escolars. Aquest any 2016 s’ha englobat amb una lliga amb l’objectiu principal de promoure l’esport en edat escolar amb… Llegeix més»\nAMPA, Educació Infantil, General, Portada, Primària Educació Física, Encamada, GENERAL 0


2013-09-13 - València\n0001 - Lectura i aprovació, si és el cas, de l'Acta de la sessió que va tindre lloc el dia 19 de juliol de 2013.\n0002 - ASSESSORIA JURÍDICA MUNICIPAL.- Dóna compte de les sentències, dictades pels corresponents jutjats de la jurisdicció contenciosa administrativa, desestimatòries dels recursos que s'indiquen a continuació: Recurs PO núm. 922/10, interposat contra orde de retirada d'instal·lacions de climatització al carrer de Vitòria.\nExpediente: E 00501 2011 000142 00 - Quedar assabentat\n0003 - ASSESSORIA JURÍDICA MUNICIPAL.- Dóna compte de les sentències, dictades pels corresponents jutjats de la jurisdicció contenciosa administrativa, desestimatòries dels recursos que s'indiquen a continuació: Recurs PO núm. 822/11, sobre desestimació de sol·licitud de devolució d'aval i execució d'esta, com a conseqüència d'una llicència d'edificació al carrer de Benissuera.\nExpediente: E 00501 2012 000027 00 - Quedar assabentat\n0004 - ASSESSORIA JURÍDICA MUNICIPAL.- Dóna compte de la Sentència, dictada pel Jutjat de la Jurisdicció Contenciosa Administrativa núm. 6, que declara la no admissió del Recurs PO núm. 254/11, interposat contra la desestimació presumpta de sol·licitud de nul·litat de liquidació de cessió d'aprofitament urbanístic i la devolució d'ingressos.\nExpediente: E 00501 2011 000283 00 - Quedar assabentat\n0005 - ASSESSORIA JURÍDICA MUNICIPAL.- Dóna compte de l'Acte, dictat pel Jutjat de la Jurisdicció Contenciosa Administrativa núm. 1, que declara la caducitat del Recurs PO núm. 466/12, interposat contra desestimació de la modificació del contracte de l'obra de construcció del centre social de Nou Moles.\nExpediente: E 00501 2012 000470 00 - Quedar assabentat\n0006 - ASSESSORIA JURÍDICA MUNICIPAL.- Proposa consentir i complir les sentències, dictades pels corresponents jutjats de la jurisdicció contenciosa administrativa, estimatòries parcials dels recursos que s'indiquen a continuació: Recurs PO núm. 75/11, sobre responsabilitat patrimonial.\nExpediente: E 00501 2011 000178 00 - Aprovat\n0007 - ASSESSORIA JURÍDICA MUNICIPAL.- Proposa consentir i complir les sentències, dictades pels corresponents jutjats de la jurisdicció contenciosa administrativa, estimatòries parcials dels recursos que s'indiquen a continuació: Recurs PA núm. 441/12, interposat contra concessió de llicència per a obra menor al carrer de la Reina.\nExpediente: E 00501 2012 000490 00 - Aprovat\n0008 - ASSESSORIA JURÍDICA MUNICIPAL.- Proposa consentir i complir les sentències, dictades pels corresponents jutjats de la jurisdicció contenciosa administrativa, estimatòries dels recursos que s'indiquen a continuació: Recurs PO núm. 438/11, sobre revocació de llicència de discoteca a la plaça de la Legió Espanyola.\nExpediente: E 00501 2011 000413 00 - Aprovat\n0009 - ASSESSORIA JURÍDICA MUNICIPAL.- Proposa consentir i complir les sentències, dictades pels corresponents jutjats de la jurisdicció contenciosa administrativa, estimatòries dels recursos que s'indiquen a continuació: Recurs PA núm. 674/12, interposat contra requeriment d'abonament de gastos per actuació d'emergència.\nExpediente: E 00501 2012 000554 00 - Aprovat\n0010 - INTERVENCIÓ GENERAL MUNICIPAL.- Dóna compte de la fiscalització plena posterior de les nòmines d'abril, maig i juny de 2012.\nExpediente: O 04401 2013 000062 00 - Quedar assabentat\n0011 - ÒRGAN DE GESTIÓ PRESSUPOSTÀRIA I COMPTABLE.- Proposa acceptar la liquidació definitiva per a l'any 2011 de la participació del municipi de València en els tributs de l'Estat i aprovar el corresponent reconeixement de drets.\nExpediente: E 04302 2013 000005 00 - Aprovat\n0012 - SERVICI DE PERSONAL.- Proposa no admetre, per falta de legitimació passiva, una reclamació prèvia a la via laboral.\nExpediente: E 01101 2013 001134 00 - Aprovat\n0013 - MESA DE CONTRACTACIÓ.- Proposa aprovar el requeriment previ a l'adjudicació del contracte de prestació del servici per a la supervisió i control de l'execució del contracte de gestió del trànsit de la ciutat de València.\n0014 - SERVICI DE CONTRACTACIÓ.- Proposa adjudicar els contractes següents: Execució de les obres d'urbanització dels carrers de Joaquim Benlloch, de Juan Ramón Jiménez, de Benifairó de la Valldigna i de Bernat Descoll.\nExpediente: E 04101 2012 000081 00 - Aprovat\n0015 - SERVICI DE CONTRACTACIÓ.- Proposa adjudicar els contractes següents: Execució de les obres d'obertura i condicionament del carrer de Francisco Falcons.\nExpediente: E 04101 2012 000096 00 - Aprovat\n0016 - SERVICI DE CONTRACTACIÓ.- Proposa adjudicar els contractes següents: Prestació del servici de vigilància i seguretat de les instal·lacions i contingut dels museus i monuments dependents de la Delegació de Cultura.\n0017 - SERVICI DE CONTRACTACIÓ.- Proposa adjudicar els contractes següents: Prestació de servicis informàtics de manteniment dels productes de software de xarxa Novell.\nExpediente: E 04101 2013 000106 00 - Aprovat\n0018 - SERVICI DE PATRIMONI.- Proposa acceptar els immobles adquirits per Aumsa en desplegament de l'encàrrec de gestió del Pla especial i de reforma interior del Cabanyal-el Canyamelar.\nExpediente: E 05305 2013 000043 00 - Aprovat\n0019 - SERVICI DE PATRIMONI.- Proposa ratificar les cessions de tres parcel·les municipals, aprovades pel Ple del Consell Metropolità de l'Horta i per les Assemblees de l'Entitat Metropolitana de Tractament de Residus i la de Servicis Hidràulics, a favor de la Generalitat Valenciana.\nExpediente: E 05307 2012 000017 00 - Aprovat\n0020 - SERVICI DE PATRIMONI.- Proposa rectificar l'acord de la Junta de Govern Local de 28 de juny de 2013 i alienar, per raó de contigüitat, una parcel·la municipal situada al passeig de Neptú.\n0021 - SERVICI DE PATRIMONI.- Proposa alienar, per raó de contigüitat, unes parcel·les municipals situades al passeig de Neptú, en relació amb els expedients següents: Expedient núm. 59/93.\nExpediente: E 05301 1993 000059 00 - Aprovat\n0022 - SERVICI DE PATRIMONI.- Proposa alienar, per raó de contigüitat, unes parcel·les municipals situades al passeig de Neptú, en relació amb els expedients següents: Expedient núm. 300/93.\nExpediente: E 05301 1993 000300 00 - Aprovat\n0023 - SERVICI DE PATRIMONI.- Proposa alienar, per raó de contigüitat, unes parcel·les municipals situades al passeig de Neptú, en relació amb els expedients següents: Expedient núm. 86/95.\nExpediente: E 05301 1995 000086 00 - Aprovat\n0024 - SERVICI DE PATRIMONI.- Proposa acceptar la regularització de la concessió de la qual és titular l'Ajuntament de València en la zona Nord del Port de València.\nExpediente: E 05307 2008 000115 00 - Aprovat\n0025 - SERVICI D'INNOVACIÓ I PROJECTES EMPRENEDORS.- Proposa aprovar les noves adhesions al Pacte Local per la Innovació de València.\nExpediente: E 00202 2012 000291 00 - Aprovat\n0026 - OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2012 84424.\nExpediente: E 01305 2012 000316 00 - Aprovat\n0027 - OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2013 7580.\nExpediente: E 01305 2013 000031 00 - Aprovat\n0028 - SERVICI CENTRAL DEL PROCEDIMENT SANCIONADOR.- Proposa no admetre el recurs extraordinari de revisió interposat contra la Resolució núm. 711-W, de 2 de febrer de 2012, d'imposició de sanció.\nExpediente: E 01306 2011 006586 00 - Aprovat\n0029 - SERVICI CENTRAL DEL PROCEDIMENT SANCIONADOR.- Proposa desestimar el recurs de reposició interposat contra la Resolució núm. 3172-W, de 5 de juny de 2013, sobre imposició de sanció.\nExpediente: E 01306 2013 001120 00 - Aprovat\n0030 - SERVICI DE CIRCULACIÓ, TRANSPORTS I INFRAESTRUCTURES.- Proposa desestimar els recursos de reposició interposats contra la Resolució núm. 6850-H, de 4 d'octubre de 2012, en la qual es fixa el cànon de l'exercici 2011 de l'aparcament en subsòl públic situat al carrer d'Alfons Verdeguer.\nExpediente: E 01801 2011 001987 00 - Aprovat\n0031 - SERVICI DE JOVENTUT.- Proposa aprovar la realització de la Guia d'activitats per a jóvens i xiquets durant els mesos d'octubre, novembre i desembre de 2013 i el gasto corresponent.\nExpediente: E 01902 2013 000190 00 - Aprovat\n0032 - SERVICI DE JOVENTUT.- Proposa aprovar el preu públic del curs de monitor de temps lliure infantil i juvenil a realitzar en els centres municipals de Joventut.\nExpediente: E 01902 2013 000191 00 - Aprovat\n0033 - SERVICI DE FESTES I CULTURA POPULAR.- Proposa aprovar la justificació de l'ajuda concedida a l'Agrupació Comparses de Moros i Cristians del Marítim per acord de la Junta de Govern Local de 24 de maig de 2013 i reconéixer l'obligació de pagament de la subvenció a favor seu.\nExpediente: E 01904 2013 000363 00 - Aprovat\n0034 - SERVICI D'EDUCACIÓ.- Proposa no prendre en consideració la proposta formulada relativa a la modificació del projecte per a canviar l'ús d'un edifici situat al carrer del Periodista Ros Belda.\n0035 - SERVICI DE BENESTAR SOCIAL I INTEGRACIÓ.- Proposa aprovar un reconeixement d'obligació a favor de l'Associació Sercoval.\nExpediente: E 02201 2013 006910 00 - Aprovat\n0036 - SERVICI DE BENESTAR SOCIAL E INTEGRACIÓ.- Proposa aprovar la concessió dels premis del XII Certamen de narrativa breu 'Dones de cine, en el cine i amb el cine'.\nExpediente: E 02201 2013 000953 00 - Aprovat\n0037 - SERVICI DE BENESTAR SOCIAL I INTEGRACIÓ.- Proposa no aprovar la pròrroga del conveni de col·laboració firmat amb Hogar Social Juvenil, per al desenvolupament de programes d'inserció social dirigits a persones sense llar.\n0038 - SERVICI DE BENESTAR SOCIAL I INTEGRACIÓ.- Proposa aprovar la segona pròrroga del contracte de prestació del servici de bar-cafeteria i menjador en els centres municipals d'activitats per a persones majors.\nExpediente: E 02201 2009 002579 00 - Aprovat\n0039 - SERVICI DE PLATGES.- Proposa aprovar una modificació per transferència de crèdit entre aplicacions pressupostàries del Servici.\nExpediente: E 02410 2013 000002 00 - Aprovat\n0040 - SERVICI DE PERSONAL.- Proposa estimar el recurs de reposició interposat contra la Resolució núm. 1390-P, de 28 de desembre de 2012.\nExpediente: E 01101 2012 001466 00 - Aprovat\n0041 - SERVICI DE PERSONAL.- Proposa aprovar la liquidació del complement de productivitat de setembre 2013.\nExpediente: E 01101 2013 001176 00 - Aprovat\n0042 - SERVICIS CENTRALS TÈCNICS.- Proposa aprovar les mesures necessàries per a garantir la continuïtat de la prestació del servici d'atenció telefònica 010.\nExpediente: E 01201 2011 000058 00 - Aprovat\n0043 - SERVICI DE POLICIA LOCAL.- Proposa arxivar l'expedient disciplinari incoat a un agent de la Policia Local.\nExpediente: E 01401 2012 000093 00 - Aprovat\n0044 - SERVICI DE POLICIA LOCAL.- Proposa sancionar un agent de la Policia Local.\n0045 - SERVICI DE JOVENTUT.- Dóna compte del veredicte del jurat del concurs del logotip anunciador 'Puja el to contra el racisme'.\nExpediente: E 01902 2013 000160 00 - Quedar assabentat\n0046 - SERVICI DE JOVENTUT.- Proposa aprovar el conveni de col·laboració a subscriure amb la Universitat de València i la Fundació Universitat-Empresa de València.\n0047 - SERVICI DE JOVENTUT.- Proposa sol·licitar l'adhesió de l'Ajuntament de València al programa Carnet Jove.\nExpediente: E 01902 2013 000188 00 - Aprovat\n0048 - SERVICI D'ACCIÓ CULTURAL.- Proposa aprovar l'ocupació efectiva i posada en servici per a ús públic de la biblioteca pública municipal Martí i Gadea.\nExpediente: E 01905 2011 000013 00 - Aprovat\n0049 - SERVICI DE PUBLICACIONS.- Proposa aprovar un reconeixement d'obligació corresponent a l'autoria del llibre 'La plaça de l'Ajuntament'.\nExpediente: E 02000 2013 000038 00 - Aprovat\n0050 - SERVICI D'EDUCACIÓ.- Proposa estimar els recursos de reposició interposats contra l'acord de la Junta de Govern Local de 28 de juny de 2013, relatiu al xec escolar 2013/2014.\nExpediente: E 02101 2013 001415 00 - Aprovat\n0051 - SERVICI DEL CICLE INTEGRAL DE L'AIGUA.- Proposa declarar la tramitació d'emergència i procedir immediatament a les obres estrictament necessàries de reparació dels col·lectors situats en els emplaçaments següents: Carrer del Pintor Ferrandis, en el tram comprés entre els carrers del Pare Lluís Navarro i de Josep Benlliure.\nExpediente: E 02701 2013 000271 00 - Aprovat\n0052 - SERVICI DEL CICLE INTEGRAL DE L'AIGUA.- Proposa declarar la tramitació d'emergència i procedir immediatament a les obres estrictament necessàries de reparació dels col·lectors situats en els emplaçaments següents: Carrer de Lleó.\nExpediente: E 02701 2013 000345 00 - Aprovat\n0053 - SERVICI DEL CICLE INTEGRAL DE L'AIGUA.- Proposa declarar la tramitació d'emergència i procedir immediatament a les obres estrictament necessàries de reparació dels col·lectors situats en els emplaçaments següents: Carrer de la Reina.\nExpediente: E 02701 2013 000346 00 - Aprovat\n0054 - SERVICI DEL CICLE INTEGRAL DE L'AIGUA.- Proposa declarar la tramitació d'emergència i procedir immediatament a les obres estrictament necessàries de reparació dels col·lectors situats en els emplaçaments següents: Avinguda de Pérez Galdós, entre els carrers de Martínez Aloy i de Jesús.\nExpediente: E 02701 2013 000347 00 - Aprovat\n0055 - SERVICI DE CEMENTERIS.- Proposa aprovar tècnicament el projecte d'obres de construcció de nínxols en Massarrojos, incloses en el Pla de Nuclis 2013 de la Diputació Provincial de València.\nExpediente: E 02802 2013 000438 00 - Aprovat\n0056 - SERVICI D'OCUPACIÓ.- Proposa aprovar el reintegrament total d'una ajuda municipal a les iniciatives empresarials 2011.\nExpediente: E 02902 2013 000063 00 - Aprovat\n0057 - SERVICI D'OCUPACIÓ.- Proposa aprovar el pla de formació i ocupació local VLC 2013 'Retoc digital i escanejat d'imatges'.\nExpediente: E 02902 2013 000212 00 - Aprovat\n0058 - SERVICI D'OCUPACIÓ.- Proposa disposar el gasto i reconéixer l'obligació en concepte d'ajudes municipals per a la inserció 'Ocupació autònom' i 'Per compte d'altri'.\nExpediente: E 02902 2013 000259 00 - Aprovat\n0059 - SERVICI D'OCUPACIÓ.- Proposa aprovar les bases per a la concessió d'ajudes econòmiques per a la realització de pràctiques no laborals (PNL) en l'Ajuntament de València, dirigides a persones jóvens desocupades.\nExpediente: E 02902 2013 000332 00 - Aprovat\n0060 - SERVICI D'OCUPACIÓ.- Proposa aprovar la memòria del programa de beques municipals 'La meua primera experiència laboral'.\nExpediente: E 02902 2013 000010 00 - Aprovat\n0061 - SERVICI DE GESTIÓ URBANÍSTICA.- Proposa aprovar els fulls d'apreci de l'Administració relatives a unes parcel·les situades en els emplaçaments que s'indiquen a continuació: Avinguda del Doctor Tomàs Sala.\nExpediente: E 03103 2008 000071 00 - Aprovat\n0062 - SERVICI DE GESTIÓ URBANÍSTICA.- Proposa aprovar els fulls d'apreci de l'Administració relatives a unes parcel·les situades en els emplaçaments que s'indiquen a continuació: Carrer del Miniaturista Messeguer.\nExpediente: E 03103 2009 000084 00 - Aprovat\n0063 - SERVICI DE GESTIÓ URBANÍSTICA.- Proposa aprovar els fulls d'apreci de l'Administració relatives a unes parcel·les situades en els emplaçaments que s'indiquen a continuació: Avinguda del Doctor Tomàs Sala.\nExpediente: E 03103 2010 000004 00 - Aprovat\n0064 - SERVICI DE GESTIÓ URBANÍSTICA.- Proposa aprovar els fulls d'apreci de l'Administració relatives a unes parcel·les situades en els emplaçaments que s'indiquen a continuació: Carrer de Sant Miquel de Soternes.\nExpediente: E 03103 2010 000046 00 - Aprovat\n0065 - SERVICI DE GESTIÓ URBANÍSTICA.- Proposa aprovar els fulls d'apreci de l'Administració relatives a unes parcel·les situades en els emplaçaments que s'indiquen a continuació: Carrer de Luis Crumiere.\nExpediente: E 03103 2010 000063 00 - Aprovat\n0066 - SERVICI DE GESTIÓ URBANÍSTICA.- Proposa declarar no admissible la pretensió formulada que s'incoara expedient de preu just sobre la cessió existent sobre una parcel·la situada a la plaça del Músic Ginés.\nExpediente: E 03103 2013 000030 00 - Aprovat\n0067 - SERVICI DE GESTIÓ URBANÍSTICA.- Proposa rectificar l'acord de la Junta de Govern Local de 14 de novembre de 2008, pel qual es va aprovar el projecte de reparcel·lació forçosa de la unitat d'execució A del PRI de Castellar.\nExpediente: E 03107 2005 000007 00 - Aprovat\n0068 - SERVICI D'OBRES D'INFRAESTRUCTURA.- Proposa autoritzar els treballs nocturns de demolició de la coberta del passatge del Doctor Serra.\nExpediente: E 03301 2012 000086 00 - Aprovat\n0069 - SERVICI DE CONTRACTACIÓ.- Proposa iniciar actuacions per a l'esmena d'errors detectats en els plecs que regixen el procediment de contractació del subministrament d'uniformitat per al personal de Bombers i suspendre el termini de presentació de proposicions.\nExpediente: E 04101 2013 000073 00 - Aprovat\n0070 - SERVICI DE CONTRACTACIÓ.- Proposa rectificar els errors detectats en els plecs que regixen el procediment de contractació del subministrament d'uniformitat per al personal d'oficis i ampliar el termini de presentació de proposicions.\nExpediente: E 04101 2013 000023 00 - Aprovat


Serieticies: Tornen “Los Angeles de Charlie” | ENSERIAT\nPosted: 29 gener 2011 in Series Modernes\nEtiquetes: Angeles de charlie, Annie Ilonzeh, Minka Kelly, Rachael Taylor\nCom si fos l’elecció d’un papa fa setmanes que es parla de qui seran les protagonistes de la nova versió de la sèrie dels anys 70 i 80, Los Angeles de Charlie.\nSi, ja se que el meu llatí es lamentable, però que voleu que fagi, fa mes de 20 anys que no practico.\nBe, tornem al tema, el primer que em sobta es que les noves Angeles no es diuen Sabrina, Jill i Kelly com les anteriors sinó Kate, Marisa i Abby.\nEl segon es que el personatge del Charlie Townsend interpretat a la sèrie original pel John Forsythe (be, per la seva veu millor dit perquè no surt mai) es substituït en aquesta per la veu del Robert Wagner ( el ex-Hart i Hart)\nI el tercer es que encara no s’ha dit el nom de l’ajudant del Charlie, el Bosley que era el que tenia el contacte amb les Angeles i que va ser interpretat pel David Doyle.\nAixo si la cadena ABC ja ha anunciat que els papers protagonistes de la sèrie seran per: (an de guiner is)\nAnnie Ilonzeh (Kate)\nLa kate es l’àngel mes seria, ex-policia i dedicada a la seva feina, es experta en arts marcials.\nA aquesta actriu texana, l’estem veient a General Hospital Interpretant a la Dana Yard i l’hem pogut veure a series com Entourage, Melrose Place i How I Meet your mother.\nMinka Kelly. (Marisa)\nNascuda a Los Angeles, i filla del ex guitarrista d’Aerosmith Rick Dufay, la podem veure actualment a Friday Night Lights interpretant a Lyla Garrity, per aquest paper va tenir que estar entrenant amb l’equip d’animadores del Pflugerville High School. L’hem pogut veure també a Entourage\nInterpretarà a la Marisa, encara que sona que el nom no serà definitiu, que es una ex Marine americana i experta en el combat cos a cos, a mes de ser una maníaca de l’ordre.\nRachael Taylor (Abby)\nAquesta actriu i model australiana interpretarà a l’Abby, que es la mes impertinent a part de la mes jove del trio. Es filla d’un estafador de Wall Street i te les dots del seu pare per enganyar la gent. Es experta en Krav Magá ( combat de contacte israelià)\nFamosa per la seva participació a la pel·lícula Transformers, aviat la podrem veure a la setena temporada de Anatomia de Grey. També va participar a Headland, entre altres.\nBe, com sempre no vull opinar de les series que encara no he vist (sempre m’agrada donar cinc capítols), però vist a que tothom s’apunta a la moda de desenterrar series dels 60,70 i 80, per quan uns Hombres de Harrelson com deu mana, això si que no es deixin el “TJ tejado” que seria imperdonable.\nI ara es quan em tiro la gent a sobre, esperem que aquesta sèrie no sigui un trunyo com les pel·lícules de los Angeles de Charlie….\nTweets that mention Serieticies: Tornen “Los Angeles de Charlie” « ENSERIAT -- Topsy.com ha dit:\n29 gener 2011 a les 12:25\n[…] This post was mentioned on Twitter by patafender, Enseriats. Enseriats said: Serieticies: Tornen “Los Angeles de Charlie”: http://t.co/UYpVddj […]


Asma a la infància i esport - Fundació Hospital de Nens de Barcelona\nHome > Guies de salut i malalties > Temes de salut > Asma a la infància i esport\nAsma a la infància i esport\nL’asma és la malaltia crònica més freqüent durant la infància. Afecta al 10-15% dels nens en edat escolar. Constitueix la primera causa d’absentisme escolar.\nL’asma es caracteritza per una obstrucció de la via aèria que passa en presència d’alguns desencadenants com els al·lèrgens que hi ha a l’ambient, les infeccions o altres factors com el fum o la contaminació.\nL’esport en els nens asmàtics\nL’esport és important en totes les edats de la vida. En el cas dels infants i els adolescents, facilita el desenvolupament psíquic i físic i fomenta valors necessaris en l’educació dels nostres joves, com el treball en equip, l’esperit de superació o el valor de l’esforç.\nL’esport és important per a tots els nens i no podem excloure als nens que pateixen asma. Especialment perquè sabem que si la malaltia està ben controlada, no tenen per què existir diferències importants amb la resta de nens pel que fa a la pràctica esportiva.\nEsportistes molt coneguts com el ciclista Miguel Indurain, el futbolista David Beckham o la nedadora Mireia Belmonte pateixen asma, com probablement el 10% dels esportistes d’elit.\nEls pediatres animem als nens i adolescents a practicar esport encara que tinguin algun tipus de limitació. Conèixer i respectar aquests límits és fonamental. Practicar la majoria d’esports és possible si l’asma està sota control.\nSi durant la realització de l’exercici apareix tos repetitiva, sensació d’ofec o d’opressió al pit està indicat aturar l’exercici i utilitzar els medicaments dilatadors del bronqui amb els quals es tracten les crisi.\nProfessors d’educació física i entrenadors de les diferents disciplines haurien de tenir uns mínims coneixements en aquest sentit.\nQuin és l’esport més apropiat en els nens amb asma?\nPel que fa al tipus d’esport més apropiat, és convenient conèixer les preferències dels nens. Les activitats que es realitzen amb exposició a l’aire sec i fred o a on es requereixen llargues carreres, tenen més capacitat per desencadenar crisi que altres esports.\nTradicionalment s’ha considerat la natació com un dels esports recomanats en els nens asmàtics. El fet de ser un esport complet que es realitza en un escenari humit i que no ocasiona pressió al pit, semblen donar-li protagonisme. No obstant això, alguns estudis semblen relacionar la concentració de clor i la quantitat de fongs en piscines cobertes amb la inducció de crisis asmàtiques. És un tema controvertit en el qual els experts no es posen totalment d’acord.\nA més de la natació, altres esports com les arts marcials, la bicicleta (no molt intensa) o el golf, poden ser bones opcions. Els esports que es realitzen en equip també són una bona elecció, ja que permeten descansos periòdics.\nDues premisses són necessàries prèvies a la pràctica esportiva en nens asmàtics:\nEvitar factors desencadenants (fum, al·lèrgens i infeccions)\nPrendre la medicació preventiva\nPer a la realització esportiva es recomana:\nEscalfar de forma adequada\nRespirar pel nas\nNo realitzar esport si hi ha símptomes asmàtics\nSi es pateix asma d’esforç, prendre la medicació preventiva 20-30 minuts abans\nPortar un inhalador broncodilatador per si de cas es produeix una crisi\nArticle de la Dra. Amalia Arce. Servei de Pediatria. Gener de 2018\n« Maltractament infantil: què hem de saber?\nMort sobtada en l’esportista jove »


Climator Eivissa, polígon de Can Bufí - Guia de serveis a Eivissa\n0034 971 315 137 veure telèfon\ncomercial@climatoribiza.com Enviar per correu electrònic\nContacta amb Climator Eivissa\nPolígon Can Bufí, sector 14. 07800 Eivissa. Apartat de correus: 1372\nDe dilluns a divendres de 8.30 a 13.30 i de 15.30 a 19.30 hores\nDe dilluns a divendres de 8.30 a 13.30 i de 15.30 a 18.30 hores\nEn Climator Eivissa són experts en maquinària per a hostaleria, aire condicionat i fred industrial. Projectes, instal·lació, manteniment i reparació d'equips a les illes\nSi busques sempre el millor per al teu negoci, Climator Eivissa pot proporcionar-. aquesta empresa de maquinària d'hostaleria, aire condicionat i fred industrial va obrir fa 25 anys i compta amb gairebé quatre dècades d'experiència a l'esquena. Des 1995 s'ha convertit en un referent per a centenars d'empreses d'Eivissa i Formentera.\nEls seus serveis són d'allò més variats. Treballen amb un equip àmpliament format i amb aparells d'alta qualitat.\nSi vols obrir el teu negoci i no saps per on començar, t'assessoraran d'una manera més que encertada ja que s'encarreguen d'elaborar projectes. Si el que pretens és confiar el seu manteniment a professionals, Climator també es posarà a la teva disposició. No només et vendran els aparells que necessitis, sinó que també duran a terme la seva manteniment i, en cas d'avaria, el repararan. ofereixen un servei d'urgència per a emergències les 24 hores del dia els 365 dies de l'any.\nposseeixen una àmplia gamma de maquinària i mobiliari d'hostaleria i aires condicionats. A més, s'encarreguen de realitzar extraccions d'aire i de tot el referent als sistemes de fred industrial.\nLotus, Lainox, Tevex, Arévalo, Sodeca, Silanos, Rational, Josper, Infrico, SAMMIC, Zanotti, Fricosmos, Daikin, Fujitsu o Mitsubishi Electric són només algunes de les marques que comercialitzen. Podràs veure un gran mostrari dels seus productes en l'exposició que posseeixen en botiga. És més, si vols estalviar-te uns diners, també tenen un gran estocatge de maquinària de segona mà.\nHotels, restaurants, bars, supermercats, carnisseries, pastisseries, bugaderies ... un gran nombre d'empreses d'Eivissa i Formentera han confiat ja en el bon fer d'aquesta empresa eivissenca.\nAcosta't fins Climator Eivissa, al polígon de Can Bufí sud, i fes-te amb tot el que necessites per al teu negoci a grans preus.\nDes d'Eivissa, agafa la carretera en direcció a Sant Antoni. Passa la rotonda d'Blanca Dona fins que arribis a la següent i realitza un canvi de sentit. Abans de tornar a arribar a la rotonda de Blanca Dona hauràs de girar a mà dreta en l'últim desviament per arribar al polígon de Can Bufí. En ell trobaràs Climator Eivissa.\nClimator, Eivissa, Espanya\t38.9203031 1.4239999999999782


Seward | Rumb sud-oest\nEnviat per: nizzamudin | 13/10/2012\nM’han dit que els propers dies farà bon temps. Ho hagués hagut de comprovar per internet però no he tingut ocasió. Seward és una població situada a la península de Kenai, al sud d’Alaska. Fins allà són gairebé tres hores de viatge. Anem amb un minibús tipus furgoneta. En alguns trams del trajecte el paisatge és molt bonic, es pot apreciar en part lo salvatge que és tot això. En una zona d’aiguamolls hem vist dos ants. Tenia dubtes si trobaria obert el hostel al que volia anar (alguns tanquen a finals de setembre). Per sort, està obert. Deixo la motxilla i vaig a comprar menjar a un supermercat.\nMentre feia mandres abans de llevar-me m’ha semblat sentir que estava plovent. M’aixeco per mirar per la finestra i efectivament, plou i el cel està molt ennuvolat. Cagada pastureta! Amb aquest temps el que puc fer avui és anar a l’Alaska Sea Life Center, un aquàrium. El recinte on tenen els animals grans està en manteniment i els han traslladat a un altre lloc on no es poden veure. Això suposa una reducció en el preu de l’entrada. Preferiria poder veure-ho tot i pagar el preu sencer. Passo part del matí en aquest zoo aquàtic.\nQuan surto a l’exterior el temps no ha canviat en absolut. A la tarda vaig una estona a la biblioteca, internet és gratis. He fet també una petita passejada per anar a veure un punt singular.\nL’Iditarod National Historic Trail és un camí que va des de Seward a Nome, i el feien servir els exploradors i cercadors d’or que es desplaçaven cap al nord amb trineus tirats per gossos. Actualment l’Iditarod és una cursa de trineus tirats per gossos, possiblement la més dura del món (ara, però, comença a Anchorage i no pas a Seward). Es com la Pirena però heavy metal.\nEl cel segueix ennuvolat però no plou. Surto a fer una petita excursió al Mount Marathon, que s’aixeca darrera del poble. Es molt conegut perque aquí cada any es celebra una cursa popular el 4 de juliol.\nEl primer cim de l’esquerra és el Mount Marathon\nDe tant en tant foto algun crit per evitar un encontre inesperat amb l’ós bru.\nEl poble de Seward i la Resurrection Bay\nNo tindré temps d’arribar al cim, a les dotze vull estar de tornada a l’alberg. En lloc de pujar per la cresta he vorejat la muntanya i he anat a parar a una vall molt bonica que hi ha al costat.\nJust al darrera la vall per on he pujat\nEl port de Seward\nPassen cinc minuts de les dotze quan torno a ser a l’alberg. Temps per dutxar-me i anar fins al moll. Faré un tour amb vaixell per la Resurrection Bay. Al contractar-lo des de l’alberg, i com que és fora de temporada, m’estalvio uns quants dollars i la garrotada és menys dolorosa. Em pensava que a l’embarcació seriem quatre gats i va plena. Al poc de sortir ja comença a ploure. No gaire lluny del port hem vist un parell de llúdrigues.\nSegueix plovent i fa vent, passo la major part del temps dins del vaixell. El paisatge es va fent més espectacular a mida que ens allunyem de Seward i anem pels fiords i braços de mar.\nEls boscos es veuen inalterats. Hem vist una àliga amb el cap blanc des de la distància.\nBald eagle (la taca blanca del centre de la foto)\nA l’acostar-nos a mar obert el vaixell es movia bastant i hi havia gent amb la bossa a punt per “rujar”. Sort que no he dinat.\nAl trajecte de tornada també hem vist uns quants dofins que saltaven a prop. En total hem estat tres hores.\nArribant al port de Seward\nQuan entràvem al port he vist alguns velers i iots que flipes. Aquí hi ha pasta.\nHa continuat plovent tota la tarda i he tornat a la biblio.\nM’agradaria anar a fer un trekking a prop de l’Exit Glacier, que està als afores de Seward. Si demà fa un temps acceptable em quedo. Si continua així, foto el camp.\nArxivat a Alaska\n« Ice Climbing Festival\nAlaska, the last stop »


Data del document 09/04/2013\nNúmero de control 13112041\nprotecció del paisatge (50)\nDiputació de Girona (687)\nDiputació de Lleida (661)\nAlt Urgell (442)\nAlta Ribagorça (187)\nPallars Jussà (386)\nPallars Sobirà (203)\nVal d'Aran (210)\nEDICTE de 9 d’abril de 2013, sobre una resolució del conseller de Territori i Sostenibilitat d'aprovació definitiva del Catàleg de paisatge de l’Alt Pirineu i Aran.\nEl conseller de Territori i Sostenibilitat, en data 3 d’abril de 2013 ha adoptat la resolució següent:\n"RESOLUCIÓ D'APROVACIÓ DEFINITIVA DEL CATÀLEG DE PAISATGE DE L’ALT PIRINEU I ARAN\nVista la proposta de la Direcció General d'Ordenació del Territori i Urbanisme i d'acord amb els fonaments que s'hi exposen,\n1. Aprovar definitivament el Catàleg de Paisatge de l’Alt Pirineu i Aran, que consta en annex adjunt.\n2. Publicar aquesta resolució d'aprovació definitiva del Catàleg de Paisatge de l’Alt Pirineu i Aran al DOGC.\nContra la resolució anterior que posa fi a la via administrativa, els particulars poden interposar potestativament recurs de reposició, de conformitat amb el que preveuen els articles 107, 116 i 117 de la Llei 30/1992, de 26 de novembre de règim jurídic de les administracions públiques i del procediment administratiu comú, modificada per la Llei 4/1999, davant del conseller de Política Territorial i Obres Públiques, en el termini d'un mes a comptar des de l'endemà de la publicació de la resolució.\nEn qualsevol cas, contra la resolució esmentada també es pot interposar directament recurs contenciós administratiu, de conformitat amb el que preveu l'article 116 de la Llei esmentada i amb els articles 10, 14 i 25 de la Llei 29/1998, de 13 de juliol, reguladora de la jurisdicció contenciosa administrativa, davant la Sala contenciosa administrativa del Tribunal Superior de Justícia de Catalunya, en el termini de dos mesos a comptar des de l'endemà de la publicació d'aquesta resolució.\nSi s’ha interposat recurs de reposició, no podrà interposar-se recurs contenciós administratiu fins que aquell s’hagi resolt expressament o se n’hagi produït la desestimació presumpta, d’acord amb els articles 116.2 i 117.2 de la Llei 30/1992 esmentada.\nPel que fa als ajuntaments i altres administracions públiques, poden formular el requeriment previ que preveu l’article 44 de la Llei 29/1998, de 13 de juliol, reguladora de la jurisdicció contenciosa administrativa. En el cas de formular requeriment, aquest s’entendrà rebutjat si, dins del mes següent a la recepció, no és contestat. En aquest supòsit, el termini de dos mesos per a la interposició del recurs contenciós administratiu es comptarà des de l’endemà d’aquell en què es rep la comunicació de l’acord exprés o d’aquell en què s’entén rebutjat presumptament. També poden interposar directament recurs contenciós administratiu, de conformitat amb l’article 116 de la Llei esmentada i amb els articles 10, 14 i 25 de la Llei 29/1998, de 13 de juliol reguladora de la jurisdicció contenciosa administrativa davant la Sala contenciosa administrativa del Tribunal Superior de Justícia de Catalunya en el termini de dos mesos comptadors des de l’endemà de la publicació d’aquesta resolució."


Manifestacions de la dependència emocional – el blog d'anar\nCom ja hem indicat, es defineix la dependència emocional com un patró crònic de demandes afectives frustrades, que busquen desesperadament satisfer-se mitjançant relacions interpersonals estretes. No obstant això, com exposarem més endavant, aquesta recerca està destinada al fracàs, o, en el millor dels casos, a l’assoliment d’un equilibri precari.\nA continuació enumerarem les seves característiques, classificades en diferents àrees:\nNecessitat excessiva, desig de proximitat constant cap a l’altre i ansietat per separació\nDesitjos d’exclusivitat i d’atenció constant en la relació. Gelosia.\nPrioritat i centralitat de la parella per sobre de qualsevol altra cosa.\nIdealització de l’objecte de dependència, en aquest cas la parella.\nHistorial de relacions de parella desequilibrades, basades en esquemes de submissió i subordinació.\nPor irracional: a la ruptura, al deteriorament de la relació, a l’abandonament…\nAssumir el sistema de creences de la parella.\nJustificació i minimització dels comportaments de la parella.\nÀrea de les relacions amb l’entorn interpersonal:\nDesig d’exclusivitat vers altres persones significatives\nNecessitat exagerada d’agradar i d’aprovació dels altres.\nÀrea d’estat anímic:\nPresenten baixa autoestima\nPor o intolerància a la solitud\nEstat d’ànim negatiu caracteritzat per la tristesa.\nEvidentment, no són necessàries totes les característiques assenyalades per poder considerar a una persona depenent emocional, amb algunes d’elles ja és podrà considerar com a tal, i com més en tingui, tant en quantitat com en qualitat, major grau de dependència es podrà considerar que pateix.\nAviat, en futures entrades al blog, anirem descobrint quines solucions se li pot donar a aquesta problemàtica que afecta a tantes persones.\nTagged adiccio, adiccio al amor, adiccion al amor, dependencia, dependencia emocional, parella toxica, relacion toxica.\n« La dependència emocional, una adicció?\nCamins a llocs segurs. »\nHeu d'a href="http://www.anar.cat/blog/wp-login.php?redirect_to=http%3A%2F%2Fwww.anar.cat%2Fblog%2Fcaracteristiques-de-la-dependencia-emocional%2F%23respond">entrar per publicar un comentari.


EL REFERÈNDUM COM A RITUAL DE PAS – cròniques subsidiàries\nEL REFERÈNDUM COM A RITUAL DE PAS\nJosep Maria Camps\tUncategorized\t 11 de noviembre de 2017 25 de septiembre de 2020 4 minutos\nArnold Van Gennep, l’etnòleg francès autor del costumari que va servir a Joan Amades de model per fer la seva obra magna, és famós també per haver-se inventat el concepte de ritual de pas.\nAquest concepte defineix els moments especials en els quals els individus canvien de rol social a través de rituals molt reglats i establerts. Aquests rituals institucionalitzen i faciliten aquest pas, tant al subjecte que el fa com per tota la resta que l’acompanya i l’accepta en el seu nou rol. Un exemple típic d’això és el pas de la infantesa o l’adolescència a l’edat adulta, que en moltes societats es fa amb un ritual d’aquest tipus.\nÉs un concepte també aplicable a entitats col·lectives. En aquest sentit, un referèndum d’autodeterminació es podria considerar com mena de ritual de pas mitjançant el qual un col·lectiu humà pot passar de formar part d’una entitat política més gran a ser considerat un ens amb entitat pròpia.\nEn la situació actual d’oposició rotunda i radical de l’ens polític en el qual està emmarcada Catalunya, l’Estat espanyol, i després de més de 5 anys i tres intents frustrats -9N, 27S i 1O-, aparentment el referèndum no és una opció viable. En això hi ha ajudat molt el que es pot qualificar de cismogènesi, és a dir, la dinàmica perversa del conflicte desigual i in crescendo entre les entitats Espanya i Catalunya que amenaça amb engolir la cohesió social.\nQuines alternatives hi ha? Aparentment el registre històric només ofereix dos ‘rituals de pas’ alternatius possibles: la dissolució de l’estat, cosa que facilitaria la configuració d’un estat català; o una insurrecció social generalitzada per obligar l’estat a acceptar el canvi de rol de Catalunya i que, d’acord amb la dinàmica cismogenètica, pot degenerar en una mena de guerra civil més o menys cruenta. La primera és bastant improbable, la segona és, simplement, indesitjable.\nHi ha alguna altra alternativa?\nQuan el juliol del 2015 els partits i les entitats sobiranistes van analitzar i negociar com afrontaven les eleccions del 27S, va haver-hi sobre la taula una idea força peculiar que es va anomenar ‘llista sense president’. Aquesta idea, però, es va quedar allà, sobre la taula: tot i que la majoria de partits i entitats l’acceptaven, CDC va aconseguir forçar la formació de Junts pel Sí.\nLa llista sense president consisteix en el següent: és una llista unitària a la que donen suport partits i entitats, que no presenten candidatures pròpies, i que no està formada per polítics en actiu, sinó per persones de l’anomenada societat civil escollides perquè siguin un reflex el més plural i divers possible del gruix de ciutadans catalans que volen exercir la sobirania.\nL’altra característica singular d’aquesta llista és que, si guanya per majoria absoluta de vots -i, lògicament, també d’escons-, no escull president de la Generalitat, cosa que obliga a dissoldre el Parlament passats dos mesos i tornar a fer eleccions. És un instrument que, per tant, obre una mena de procés constituent però dins de la legalitat vigent.\nAra que hi ha convocades eleccions autonòmiques el 21 de desembre, el sobiranisme sembla molt receptiu a fer una llista unitària, però no sembla que, si s’acaba fent, hi hagi la intenció que sigui portant a la pràctica aquesta idea, sinó que es vol que sigui força més convencional i formada per polítics, sobretot els que estan a la presó o a l’exili, perquè serveixin de símbol o per protegir-los de més accions repressives.\nUn ritual de grau inferior\nUnes eleccions ‘normals’, siguin generals o autonòmiques, també són un ritual de pas en el que es decideixen les línies d’actuació política dins d’un marc institucional establert. Per adonar-se’n d’això només cal recordar com es viu tot el procés: la precampanya i la campanya electoral, el dia de les eleccions i, sobretot, la nit electoral, després de la qual tothom se’n va a dormir començant a assimilar el canvi -o no canvi- que significaran els resultats finals per a la vida pública dels següents anys.\nUn referèndum d’autodeterminació, però, és un tipus de ritual de pas d’un grau molt superior, perquè modifica el marc institucional de la societat en la que es celebra. Per tant, si no hi ha la possibilitat d’organitzar un referèndum i es volen aprofitar unes eleccions normals, perquè siguin equivalents cal fer-hi una modificació superlativa, extraordinària, que salvi la distància enorme que hi ha entre un grau i l’altre.\nI això només es pot aconseguir introduint algun element que buidi les eleccions dels discursos del debat polític convencional sobre què cal fer dins del marc establert i centri el missatge polític únicament en la impugnació d’aquest marc i la proposta de canviar-lo. I això només és possible si aquest element és prou singular. I quin element hi ha disponible que permeti fer això? Ho heu endevinat: la llista sense president.\nEls mecanismes de control que acompanyen totes les eleccions ‘normals’aportaran totes les garanties als resultats, de manera que tots els ciutadans de Catalunya, d’Espanya, d’Europa i del món sencer sabran del cert si hi ha o no una majoria real de catalans que volen una Catalunya plenament sobirana i hauran d’acceptar-ho, els agradi o no els agradi. En resum: significarà un punt i a part en la situació política a Catalunya i Espanya, que porta gairebé cinc anys bloquejada i en cismogènesi progressiva precisament per aquest motiu: la impossibilitat de celebrar un referèndum d’autodeterminació que, recordem-ho, és la voluntat molt majoritària dels catalans.\nPublicado 11 de noviembre de 2017 25 de septiembre de 2020\nPrevious Post SAPS QUÈ ÉS UNA CISMOGÈNESI? DONCS N’ESTÀS VIVINT UNA DE GROSSA\nNext Post ¿SABES QUÉ ES UNA CISMOGÉNESIS? ESTÁS VIVIENDO UNA GRANDE\n2 comentarios sobre “EL REFERÈNDUM COM A RITUAL DE PAS”\nClara Antich dice:\n12 de noviembre de 2017 a las 5:55 PM\nQue passaria si en lloc de ser majoritaria la opció sobiranista aquesta no tregues pro vots per seguir amb el plantejament que voste fa?\nQuedaria el Parlament Català en mans de la resta de grups, tots ells unionistes i amb ganes de fer desapareixer la nostra idiosincracia?\n12 de noviembre de 2017 a las 5:00 PM\nAixò que diu vostè és molt més probable que passi amb els partits independentistes presentant-se per separat.